遺詩
作者：宋自然
朝代：唐

paragraphs: 心是靈臺神是室，口爲玉池生玉液。
常將玉液溉靈臺，流利關元滋百脈。
百脈潤，柯葉青，葉青柯潤便長生。
世人不會長生藥，煉石燒丹勞爾形。
（《茅亭客話》四）（〖1〗《全唐詩》無宋自然詩，茲據《茅亭客話》補其事跡：宋自然，長興中遂州貧士，常於街市中行乞。
孟知祥攻圍遂州時，餓殍於州市。
後有人云曾於潞州見之，又於其埋處得遺詩一紙。
）。